רמטכ"ל חמאס, אחמד ג'עברי, חוסל אחר הצהריים (רביעי) בתקיפת צה"ל בעזה. ג'עברי, 53, נהרג מירי כלי טיס של חיל האוויר שפגע ישירות במכוניתו שנסעה באזור נמל עזה. במכונית שהה בכיר נוסף בתנועה, שנהרג אף הוא.

ג'עברי עמד מאחורי תכנון הפיגוע בכרם שלום בו נהרגו שני חיילים ונחטף גלעד שליט. הוא ניהל את המשא ומתן לאורך חמש השנים בהן ישב שליט בשבי חמאס. ג'עברי הוא בן משפחתו של עבד אל-עזיז רנתיסי, ממקימי חמאס, ובנו נשוי לבתו של סאלח שחאדה. הן רנתיסי והן שחאדה נהרגו בתקיפות של חיל האוויר. ג'עברי נחשב לבעל עמדות ניציות בתנועה, הוא לקח חלק מרכזי בהכנות להפיכה ברצועת עזה ב-2007 ומאז פיקד על גדודי עז-אדין אל-קסאם, הזרוע הצבאית של חמאס.

סיקור נרחב: היערכות לירי גם על המרכז || כך נראה חיסול ג'עברי מהמזל"ט || ישראל חיסלה את קבלן המשנה שלה בעזה (אלוף בן) || האיש שהפך את חוליות הטרור לצבא מאורגן || ג'עברי הוא הבן לאדן של נתניהו (ברק רביד) || וזוהי רק ההתחלה (עמוס הראל ואבי יששכרוף) || מלחמת בחירות (אורי משגב)